text: [{"text_idx": "#000003", "text": "Kini ang hinungdan nga wala ko gilaay nga halos naa lang sa bukid nagpuyo mga duha na ka bulan ug tagsa lang kaayo makatugbong sa akong balay sa \u201cdown town\u201d ug maka-abli sa akong e-mail."}, {"text_idx": "#000005", "text": "Mao nga human nako ma e-mail sa \u201ceditorial office\u201d ang akong mga \u201cadvance column\u201d kaniadtong adlawa, mipauli na lang pud ko sa bukid aron didto na sulaton ang mga lindog sa mosunod nga mga isyu niining mantalaan."}, {"text_idx": "#000006", "text": "Pero, ang akong kadismaya sa wala pagkadawat ug mga mensahe gikan sa akong mga pag-umangkon nga tu-a sa gawas sa Pilipinas nakalimtan dihang ang akong bayaw nga dako ug umahan silingan nako mora ug nagmilagro nga mibisita sa balay ug nakigkape sa ako-a. Kini man gud nga bayaw nako nga si Maximo N. Delute Jr. retiradong kapitan sa barko nga nagbiyahe pud sa gawas. Ug nakapundar gamay kay aduna na man siya\u2019y umahan nga halos 13 ka ektarta. Puno pa gyud ni sa nagkadaiyang tanum nga prutas gawas sa lubi."}, {"text_idx": "#000007", "text": "Mao nga gibiyaan nako ang akong gisugdan ug sulat aron atimanon ang mao nakong bisita. Nagpatimpla ko ug duha ka tasang kape nga \u201cnative\u201d kon lokal nga ginaling nga sinagulan ug bugas mais."}, {"text_idx": "#000008", "text": "Samtang naghigop mi sa nangalisngaw sa kainit nga kape, akong gikomedyahan ang akong bayaw nga mora ug nagmilagro siya niadtong adlawa. Kini tungod kay siya halos di na moundang ug kuri-kuri sa iyang kalubihan ug kakawan."}, {"text_idx": "#000018", "text": "Ang akong gisulti sa iyaha mao kini. \u201cAng problema Jun kay lisud kaayo makadungog ang mga tawo nga nagpakabungol na sa klaro kaayong singgit sa mag-uuma.\u201d Dugang nako, gawas nga nagpabungol-bungol, nagpakabuta pa gyud aron hingpit nga makakatarungan sa ilang kakulang o di ba kawala\u2019y aksiyon arong tabangan ang mga mag-uuma nga nag-ilaid sa kalisud.\nUnya, gidugangan pa sa makalilisang nga pandemya sa CoViD, hangtud paglaum na lang ang posibli nga mahimo."}]